Diari Oficial de la Generalitat Valenciana


Sumari del DOGV 7482, del 10-03-2015 (2015/2117)

RESOLUCIÓ de 4 de març de 2015, de la Conselleria d'Educació, Cultura i Esport, per la qual es publiquen els models de documents administratius i addendes a subscriure pels centres privats concertats, segons el que disposa l'Orde 3/2015, de 28 de gener.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7482

Data del DOGV
:   10-03-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/2117


Data del document
:   04-03-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 4 de març de 2015, de la Conselleria d'Educació, Cultura i Esport, per la qual es publiquen els models de documents administratius i addendes a subscriure pels centres privats concertats, segons el que disposa l'Orde 3/2015, de 28 de gener. [2015/2117]  
A la Comunitat Valenciana, per l'Orde 7/2013, de 30 de gener, de la Conselleria d'Educació, Cultura i Esport, s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013), a partir del curs 2013-2014.  
  
Vist el nou marc jurídic que constituïx la Llei Orgànica 8/2013, de 9 de desembre, per a la millora de la qualitat educativa (BOE 295, 10.12.2013), d'ara en avant LOMCE, i vistos els resultats dels dos últims cursos en el concert de la Formació Professional, es dicta l'Orde 3/2015, de 28 de gener, de la Conselleria d'Educació, Cultura i Esport, per la qual es modifica el procediment establit i l'annex I de l'Orde 7/2013, per la qual s'establix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts (DOCV 7454, 30.01.2015), que introduïx variacions en l'Orde 7/2013, de 30 de gener, així com la modificació dels models de sol·licitud de concert.  
  
La disposició transitòria quarta de l'Orde 3/2015, de 28 de gener, establix que els centres que s'incorporen al concert o conveni en la convocatòria 2015-2016 el formalitzaran per mitjà de la subscripció dels documents administratius seguint els models que es publicaran a este efecte. I que la resta de centres amb concert o conveni vigent i a fi que les modificacions introduïdes en la dita orde queden formalitzades en els documents administratius subscrits en la renovació general del curs 2013-2014, o, si és el cas, en la convocatòria del curs 2014-2015, hauran de subscriure la corresponent addenda el model de la qual es publicarà a este efecte.  
Per tant, s'establix la necessitat de publicar els nous models de documents administratius i els models d'addenda.  
No obstant això, cal recordar que el Reial Decret 2377/1985, de 18 de desembre, pel qual s'aprova el Reglament de normes bàsiques sobre concerts educatius (BOE 310, 27.12.1985), continua sent el marc referencial a què s'han de sotmetre els centres privats, acollits als diferents règims de concerts.  
De conformitat amb la Llei Orgànica 8/1985, de 3 de juliol, reguladora del dret a l'educació (BOE 159, 04.07.1985); la Llei Orgànica 2/2006, de 3 de maig, d'Educació (BOE 106, 04.05.2006), i la modificació feta per la LOMCE; el Reial Decret 2377/1985, de 18 de desembre; l'Orde 7/2013, de 30 de gener, de la Conselleria d'Educació, Cultura i Esport, i l'Orde 3/2015, de 28 de gener, de la Conselleria d'Educació, Cultura i Esport.  
Vista la proposta del director general de Centres i Personal Docent de data 4 de març de 2015 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell (DOCV 7355, 08.09.2014), pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
Publicar els models d'addenda que hauran de subscriure els centres d'acord amb el que disposa la disposició transitòria quarta de l'Orde 3/2015, de 28 de gener, de la Conselleria d'Educació, Cultura i Esport, que s'inclouen en l'annex I d'esta resolució.  
Deuran formalitzar-se en el termini d'un mes des de la data d'efectes de la present resolució, en les dependències de la direcció territorial amb competències en matèria educativa. A este efecte, els directors territorials hauran de notificar a les persones interessades el dia i hora en què hagen de subscriure l'addenda, que haurà de ser firmada pel director territorial corresponent, per delegació del conseller o consellera amb competències en matèria educativa, i pel titular del centre docent o persona que exercisca la representació legal degudament acreditats.  
  
Segon  
Publicar els models de documents administratius que hauran de subscriure els centres d'acord amb el que disposa la disposició transitòria quarta de l'Orde 3/2015, de 28 de gener, de la Conselleria d'Educació, Cultura i Esport, que s'inclouen en l'annex II d'esta resolució.  
  
  
Tercer  
La present resolució tindrà efectes des de l'endemà de la seua publicació en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant de la consellera d'Educació, Cultura i Esport en el termini d'un mes a comptar de l'endemà de la seua publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
  
València, 4 de març de 2015.- La consellera d'Educació, Cultura i Esport: María José Catalá Verdet.